sasicodes/solvari-1 huggingface dataset:
தின்பதற்குரிய பறவையைப் பிடித்துச் சிறகுகளைப் பிய்த்தெரிந்து விட்டு உடலைக் கொண்டுபோனது போல வியாபாரிகளைக் கொண்டு போய்விட்டார்கள்.
ஒளி வீசி ஒளிவீசி ஓய்ந்து காணப்பட்ட பழைய கிழவியான அந்த நிலவின் அடியிலே மலைமுகடுகளிலும் மேடுகளிலும் ஏறி இறங்கி அவர்கள் பயணம் தொடர்ந்து நடந்து கொண்டு இருந்தது.
இறந்துபோன மனிதர்கள் தங்கள் புதை குழியைத் தேடிக்கொண்டு செல்வதுபோல் சுரத்தில்லாமல் உற்சாகமில்லாமல் இந்தப் பயணம் இருப்பதாக ஜபாரக் கூறினான்.
இருந்தாலும் காற்று நிறைந்த இந்த வெட்டவெளிப் பிரயாணம் உமாருக்குப் பிடித்தமாக இருப்பது போலத் தோன்றுகிறது என்று அக்ரோனோஸ் கூறினான்.
மூன்று ஆண்டுகளுக்கு முன்னாலே நீ யாஸ்மி என்ற அந்தப் பெண்ணிடமிருந்து ஏதோ செய்தியுடன் இவரைத்தேடி இவர் வீட்டுக்கு வந்ததாகச் சொன்னாய் அல்லவா?
வா என்று கூறி அந்த ஆர்மீனியன் விகடனின் கழுதையுடைய மூக்கணாங்கயிற்றைப் பிடித்து இழுத்துக்கொண்டே தன் குதிரையைத் தட்டிவிட்டு முன்னால் சென்று கொண்டிருந்த உமாருக்குப் பக்கத்திலே வந்து குதிரையைச் செலுத்திக் கொண்டே பேசினான்.
தலைவரே நான்செய்தி தெரிவித்து விட்டு வந்தபிறகு கூட மாதக் கணக்காக தாங்கள் தேடி வரவில்லையே காரணம் என்னவென்று நான் ஆச்சரியப்பட்டுக் கொண்டிருந்தேன் என்றான் ஜபாரக்.
நிசாம் அவர்களின் ஒற்றர் தலைவன் டுன்டுஷை உமாரின் நேரடி எதிரியாக நிறுத்தவே இந்த வேலையைச் செய்கிறான் என்று யூகிக்க முடிந்ததே தவிர இவனுக்கும் டுன்டுஷுக்கும் என்ன பகை என்று தெரிந்து கொள்ள முடியவில்லை.
நிசாப்பூர் ஆற்றங்கரையில் இருந்த விண்மீன் வீட்டிலே பேராசிரியர் குவாஜா மைமன் இபின் நஜீப் ஆலவைஸ்தி என்ற பாக்தாது தேசத்துக் கணிதப் பேராசிரியன் ஆராய்ச்சிக் கூடத்திலே உட்கார்ந்திருந்தான்.
அந்தக் கிழவனுக்குப் பக்கத்திலே உர்கண்டு ஆராய்ச்சிக்கூடத்தைச் சேர்ந்த முசாபர் அல் இஸ்பிகாரி என்ற பேராசிரியன் ஒருவனும் கடந்த ஓராண்டு காலமாக அவர்களுடன் கூட வேலை செய்த மற்ற அறுவரும் உட்கார்ந்திருந்தார்கள்.
சிறிது நேரத்திற்கு முன்னரே அங்கு வந்து சேர்ந்த உமார் அங்கு கிடந்த மெத்தை தைத்த நாற்காலியில் கையையும் காலையும் நீட்டிப் படுத்துக்கொண்டிருந்தான்.
விஞ்ஞான மேதைகளின் இடையிலே ஒரு முழு முடனான விகடனைக் கொண்டுவந்து வைத்திருப்பதன் மூலம் உமார் தன் மதிப்பை இழக்கின்றான் என்று மைமன் நினைத்தான்.
பூமத்திய ரேகைச் சூரியோதயக் கணக்கு ஏற்கெனவே நிலைநிறுத்தப்பெற்ற காலக்கணக்கிற்கு மூன்று மணி ஒன்பது நிமிடம் வேற்றுமைப்படுகிறது என்று மைமன் தன் கணக்கின் முடிவைத் தெரிவித்தான்.
என்ன ஒருமுறை பூமத்திய ரேகையிலிருந்து புறப்பட்டு மறுபடி சூரியன் அங்கு வந்து சேர்வதற்கு மூன்று மணி ஒன்பது நிமிடம் தாமதமாக வருகிறதா?
உமார் இல்லாத போது சூரியோதயக்கணக்கை தான் மிக அக்கறையாகவும் ஆழ்ந்தும் கவனித்திருப்பதைச் சொல்லிக் கொள்வதில் அவனுக்குப் பெருமையாக் இருந்தது.
அதற்கும் சூரியோதயத்திற்கும் ஏறக்குறையப் பதினேழு நிமிடங்கள்தான் வேற்றுமையிருக்கிறது அது அப்படி ஒன்றும் பெரிய வேற்றுமையல்ல என்றான்.
பெரிய கணிதப் பேராசிரியர்கள் ஆராய்ச்சிசெய்ய வந்து விட்டார்கள் எங்கேயாவது பள்ளிக்கூடத்திலே போய்ப் பாடம் நடத்துவதை விட்டு விட்டு ஆராய்ச்சி செய்ய வந்துவிட்டார்கள் போங்கள் போங்கள் உபயோகமற்றவர்கள் என்று பொரிந்து தள்ளினான் உமார்.
ஆகா நீயும் வானசாஸ்திரிதான் பலே பலே அவர்களுக்கு நீ ஒன்றும் குறைச்சலில்லை என்று கோபத்துடன் வேடிக்கையாகக் குமுறிவிட்டு அரக்கு வைத்து மூடியிருக்கும் அந்தச் சாடியைத் திறந்து மது ஊற்றிக் கொண்டுவா என்று உமார் கட்டளையிட்டான்.
ஏனெனில் அவன் அதுவரை குறித்து வைத்திருந்த கணக்குகள் அனைத்தும் ஒழுங்காக ஒருநாள் கூடத் தவறாமல் மிகக் கவனமாக எடுக்கப்பட்ட குறிப்புகளாகும்.
சிறிது நேரம் சென்றதும் உமார் மேசைமேல் கிடந்த குறிப்புத் தாள்களைக் கைகளில் எடுத்துக் கொண்டே இந்தக் குறிப்பெல்லாம் யார் எடுத்தது?
நட்சத்திர அட்டவணையில் ஒரு குறிப்பை எடுத்துக்கொண்டு அதிலிருந்த இட வித்தியாசத்தைக் கணக்குச்செய்து மைமன் தயாரித்திருந்த குறிப்புடன் ஒப்பிட்டுப் பார்த்தான்.
முதலிலிருந்து கடைசி வரை அந்தத் தவறு நிலையாக இருக்கிறது தன்னுடைய கணக்கு முழுவதுமே தவறு என்று கூறுகிறாரே என்று மனம் வருந்தி விழித்துக் கொண்டு நின்றான் மைமன்.
ஆனால் அலெக்சாண்டரியாவைச் சேர்ந்த அந்த மனிதன் புதைகுழியில் போய் வெகு நாட்களாகி விட்டனவே அந்தக் கிழட்டுப் பேராசிரியன் உமாரின் இந்தக் கூற்றை நம்பவில்லை.
இஸ்லாமிய விஞ்ஞானிகளால் நூற்றுக்கணக்கான ஆண்டுகளாகப் பயன்படுத்தி வரப்படும் டோலமி அட்டவணையைத் தவறு என்று சொன்னால் நிசாப்பூர் மசூதியின் தூண்கள் ஆடி விழுந்துவிடும் உலகமே அழிந்து விடும் என்பது திண்ணம்.
உண்மையிலிருந்து பொய்யை ஒரு சின்னஞ்சிறிய மயிரே பிரித்துக் காண்பிக்க முடியுமானால் பொய் உண்மையாகி விடாது என்பதைத் தெரிந்து கொள்ள வேண்டும் என்று மைமன் வேதாந்தம் பேசினான்.
நிசாப்பூரிலிருந்து நாம் அவற்றைப் பார்க்கும் கோணத்திற்கும் டோலமி ஆராய்ச்சி செய்த இடமான அலெக்சாண்டரியாவிலிருந்து பார்க்கும் கோணத்திற்கும் வேற்றுமையுண்டு.
சரி அலெக்சாண்டிரியாவிலிருந்து அவை பார்க்கப்படவில்லை ஆராய்ச்சி செய்யப் படவில்லை என்று இருந்தால்... பொறுமையிழந்தவனாகவும் புரிந்து கொள்ள முடியாதவனாகவும் இருந்த மைமன் உமாரை நோக்கி தங்களுக்குப் பைத்தியம் பிடித்திருக்கிறது என்று மெதுவாகக் கூறினான்.
ஒன்பது நூற்றாண்டுகளாக மறைந்து கிடந்த உண்மையை இப்படி ஆராய்ந்து கண்டு பிடிப்பதென்றால் உமாருக்கு ஏதோ விசேஷ சக்தியிருக்க வேண்டும் என்று அவனுக்குத் தோன்றியது.
உமாரிடம் ஓர் அபூர்வ ஆற்றல் இருக்கிறதென்று நிசாம் முன்பே சொல்லியிருக்கிறாரே அப்படித்தான் இருக்க வேண்டும் இருப்பினும் யார் இந்த அட்டவணையைத் தயாரித்தவர் என்பதும் எந்த ஊரில் என்பதும் நமக்குத் தெரியவில்லையே இதைத் தயாரித்தவன் பாபிலோனைச் சேர்ந்த ஒரு சாலடியவனாகவோ இந்திய நாட்டைச் சேர்ந்த ஒரு ஹிந்துவாகவோ மேலை நாட்டைச் சேர்ந்த ஒரு கிரேக்கனாகவோ இருக்கலாம்.
மைமனுடன் கூட வேலை செய்த மற்றவர்கள் அனைவரும் காலைத் தொழுகையை முடித்து விட்டு உமாருடன் பேசிக் கொண்டிருக்கும் மைமனுடைய வருகையை எதிர்பார்த்துக் காத்திருந்தார்கள்.
பூமி சாஸ்திர நிபுணராகிய அறிஞர் டோலமியின் நட்சத்திர அட்டவணையில் தொளாயிரம் ஆண்டுகளாக இருந்த ஒரு பிழையை நான் கண்டு பிடித்தேன்.
பிறகு அவர்களிலே ஒருவன் யா அல்லா இல்லல்லா இந்தக் கிழடும் அவரோடு சேர்ந்து குடிகாரனாக மாறிவிட்டதே என்று சொல்லி வருத்தப்பட்டான்.
ஆராய்ச்சிக்காக நிறுத்தப்பட்டிருந்த பளிங்குத் தூணின் நிழலைக் கொண்டு குர்யோதயத்தையும் மறைவையும் நீர்க்கடிகாரத்தின் உதவியால் கணக்கிடுவதும் அவற்றைக் குறித்துவைப்பதும் தவிர வேறு வேலைகள் எதுவும் நடைபெறவில்லை.
வித்தியாசப்படும் மணிக்கணக்கை அடிப்படையாகக் கொண்டு அந்த வித்தியாசப்படும் மணியளவுக்கு எவ்வளவு இடைவெளி இருக்கும் என்பதைக் கண்டு பிடித்துவிட்டால் அந்த இடைவெளித்துரத்தில் இருக்கும் ஊர் ஒன்றைத் தெற்கு அல்லது வடக்குத் திசையில் கண்டுபிடிக்க வேண்டும்.
உறுதிப்படுத்த முடியாது அவர்களுடைய கணக்கு வேலையிலிருந்து அந்த இடம் கீழ்மேல் ரேகையின் ஐந்தாவது டிகிரிக் கோட்டில் ஓரிடத்தில் இருக்க வேண்டுமென்ற அளவுக்குத் தெரிந்தது.
உண்மையில் அந்தக் குறிப்பிட்ட இடத்தின் தென்பகுதியில் பாலைவனங்களும் யாருக்கும் தெரியாத மலைப்பிரதேசங்களும் இருப்பதாகத்தான் பூகோளப் படம் காட்டியது.
ஆனால் பெரும்பாலான நட்சத்திரங்கள் அலெக்சாண்டிரியாவின் தென் பகுதியிலிருந்து பார்த்தால் தென்படாது ஆகவேதான் வடபகுதியில் இருக்கும் என்ற முடிவுக்கு வந்ததாகக் கூறினான்.
அதுவும் அந்த அட்டவணை தயாரிக்கப்பட்ட காலத்திலே முப்பது தலைமுறைகளுக்கும் முன்னே எப்பொழுதோ இருந்த ஒரு பட்டணத்தைப்பற்றிய தகவல் தெரிந்து கொள்வது என்பது அவ்வளவு எளிதல்ல.
ஒருநாள் மாலை அவர்கள் இருவரும் தங்களுடைய ஆராய்ச்சி வேலையில் ஆழ்ந்து இருந்தபொழுது வாசலில் இருந்தவாறே பழக்கமான ஒரு குரல் வணக்கம் தெரிவித்தது.
ஞானமண்டபத்தின் இரண்டு தூண்களுக்கும் நலம் வருவதாக உங்கள் உழைப்பு பலன் தருவதாக என்று வாழ்த்திக்கொண்டே நீலத்தலைப்பாகையின் கீழே இருந்த முகத்தில் நிலவிய புன்சிரிப்புடன் நிசாம் அவர்களின் ஒற்றர் தலைவன் டுன்டுஷ் வருவதை மைமன் கண்டான்.
மேலும் நீண்டநாள் நண்பனாகவும் இருந்த என்னை நீங்கள் கேட்டால் உடனே எதையும் செய்ய ஆயத்தமாக இருக்கிறேன் என்று டுன்டுஷ் வணக்கத்துடன் கூறினான்.
நீலக்கல் பதித்த வளையலை எந்த இடத்திலே ஒளித்து வைத்திருக்கிறாய் என்பதையும் அந்த வளையலுடன் கூறப்பட்ட சங்கதி எது என்பதையும் நான் இப்பொழுது தெரிந்து கொள்ள வேண்டும்.
தன் உயிரைப் பறிக்கவரும் கொள்ளியைப்போல் எரியும் அந்தக் கண்களையும் தன் உள்ளத்தை ஊடுருவிச்செல்லும் நஞ்சு தோய்ந்த அந்த அம்புபோன்ற பார்வையையும் பார்த்த டுன்டுஷ் பயந்துவிட்டான் அவனுடைய உள்ளத்தின் நினைவுகளையும் பயத்தின் பொருளையும் உமாரும் அறிந்து கொண்டான்.
டுன்டுஷ் அடைந்த அதிகமான பயத்தின் காரணமாக தன் இடுப்பில் சொருகியிருந்த கத்தியை எப்படியோ உருவிக்கொண்டு கண்மூடித்தனமாக உமாரைக்குத்தினான்.
அவனுடைய கலங்கிய கண்களிலே மங்கிய தோற்றத்தில் ஐந்தாறு பேர் பாயும் வேங்கையைப் போல் நின்ற உமாரைச் சுற்றிவளைத்துப் பிடித்துக்கொண்டு நிற்பதையும் கிழிந்த துணியின் கீழே வெட்டுப் பட்ட தோளிலிருந்து வடியும் குருதி நெஞ்சில் வழிவதையும் தெரியக் கண்டான்.
போ என் எதிரில் மீண்டும் தோன்றாதே அப்படி வருவாயானால் நீ செத்துப் போவாய் என்று கொஞ்சங்கூடப் பதட்டமில்லாமல் அமைதியாகவும் அழுத்தமாகவும் கூறினான் உமார்.
வேலைக்காரர்கள் மூலமாக நடந்த விஷயத்தைக் கேள்விப்பட்ட ஜபாரக் அன்று இரவு தாக்கின் வாசல் அருகிலே வியாபாரி அக்ரோனோசைச் சந்திக்க நேர்ந்தபோது அவனிடம் கூறினான்.
பிறகு ஜபாரக் பிரிந்து சென்ற பின் அங்கே அங்காடிச் சந்தையிலே கூலிக்குச் செய்தி கொண்டுபோகும் ஒருவனைக் கூப்பிட்டு ஒரு தாளிலே இரண்டுசொற்களை எழுதி அதை ஒட்டி முத்திரை வைக்காமல் அவனிடம் கொடுத்து இதை ரே நகருக்கு எடுத்துச்செல்.
அங்கே பிரயாணிகள் தங்கும் சத்திரத்திலே சென்று மண்டபத்திலே நின்றுகொள் ஏழின் இறையவருக்கு ஒரு கடிதம் கொண்டுவந்திருப்பதாகக் கூறவும்.
படிக்கத் தெரியா விட்டாலும் அது சாதாரணச் சொற்களைப் போலவே தோன்றியது அதனால் தனக்கு ஏதேனும் ஆபத்து வராமல் இருக்க வேண்டுமே என்பதற்காக ஒரு முல்லாவிடம் போய் அதைப் படித்துத் தெரிந்து கொள்ள விரும்பினான்.
கதவு வழியாக அவனைக் கவனித்த இஸ்பிகாரி அவன் ஏதோ சிறு சிறு துண்டுத் தாள்களிலே என்னவோ எழுதிக் கொண்டிருப்பதாகவும் அந்தத் தாள்களிலே சில தரையிலே விழுந்து கிடப்பதாகவும் கூறினான்.
ஆராய்ச்சிக் கூடத்தில் முடிக்கப்படாது கண்டு பிடிக்காமல் பாக்கியிருந்த விஷயங்களை மேற்கொண்டு கணக்குச் செய்து கண்டு பிடிக்க முயற்சித்துக் கொண்டிருந்தான் மைமன் என்ற கிழப் பேராசிரியன் உமார் இல்லாமல் எதையும் செய்ய முடியவில்லை அவனால் பூகோளப் படம் சரியானதல்ல.
சிலச் சில வழிகளில் ஆராய்ச்சி செய்த பிறகு பலன் எதுவும் ஏற்படாததால் தன் வேலையை முடிந்துக் கொண்டு ஆராய்ச்சிக் கூடத்தைவிட்டு வெளியேறினான் மைமன்.
வந்ததும் இஸ்பிகாரி அவனிடம் மேலே ஆராய்ச்சிக் கூடாரத்தில் ளக்கு எரிவதாகவும் உதவியாளர்கள் ஒருவரும் அங்கே இல்லை என்றும் கூறினான்.
கடலின் இடையேயும் சிலச் சில நகரங்கள் இருந்திருக்கின்றன என்று சொல்லிக் கொண்டே வந்தவன் தன் எதிரில் இருந்த வான சாஸ்திரிகளின் பட்டியலில் இருந்த பெயரை ஒவ்வொன்றாகப் படித்துக் கொண்டே வந்தான்.
ஒன்பது நூற்றாண்டுகளாக மறைந்து கிடந்த ஒரு விஞ்ஞான இரகசியத்தைக் கண்டு பிடிக்கக் கூடிய ஒரு பெருஞ் செயலும் இதன் பலனாகக் கிடைக்கக் கூடிய பெரும் புகழும் அவர்கள் எதிரிலே காத்துக் கொண்டிருக்கிறது.
ஆம் ஆம் டோலமியே அவருடைய வானநூல் ஆராய்ச்சிக் கட்டுரைகளிலே ஹிப்பார்க்கஸ் கண்டு பிடித்த ஆயிரத்து எண்பது நட்சத்திரங்களைப் பற்றியும் குறிப்பிட்டிருக்கிறார்.
இது மட்டும் உண்மையாக இருந்தால்... தன் மதிப்பு உயரும் புகழும் உயரும் என்ற இன்பக் கனவு மைமன் உள்ளத்திலே எழுந்து அவனை மெய்மறக்கச் செய்தது.
இயேசுநாதர் பிறப்பதற்கு நூற்றி முப்பத்தி நான்கு ஆண்டுகளுக்கு முன்னால் ரோட்ஸ் தீவின் கோணத்திற்குச் சரியாக இருக்கிறதா என்று இந்த அட்டவணையைக் கணக்கிட்டுப் பார்க்க வேண்டும்.
பேராசிரியர் உமார் அவர்களே அறிஞர் டோலமியைப் போலவே நாமும் ரோட்ஸ் தீவின் விஞ்ஞானி வானநூல் அறிஞன் ஹிப்பார்க்கஸ் வகுத்த இந்த அட்டவணையை இனி எளிதாகப் பயன்படுத்தலாம் என்றான் மைமன்.
ஏற்கெனவே உலேமாத் தலைவர்கள் காலத்தை அளப்பது புனித மறையால் தடுக்கப்பட்ட செயல் என்றும் நமக்கு இந்த விண் மீன் வீட்டில் தீய ஆவிகள் உதவிசெய்கின்றன என்றும் கூறி வருகிறார்கள்.
இப்பொழுது இந்த விஷயங்களையறிந்தால் மதவாதிகள் என்ன செய்வார்களோ சொல்ல முடியாது நம் சிந்தனை முடிவுகளைச் சிறிது காலத்திற்கு முத்திரையிட்டு மூடிவைக்க வேண்டியதுதான்.
ஆராய்ச்சி வேலையிலிருந்து சிந்தனை அதை மறந்து வேறு எங்கோ தாவுவதன் காரணமும் அவனுக்குப் புரியவில்லை தூரத்திலே உள்ள ஊரிலே ஓர் அழகிய இளம்பெண் அழுது வாடுவதும் உமாரின் தோளிலே தொத்திக்கொள்வதும் தோற்றமளிக்கும் போது உமார் தன் இருப்பிடத்தையும் வேலையையும் எல்லாவற்றையும் மறந்து விடுவான்.
இது மைமனுக்குத் தெரியாத விஷயம் பெருக்கெடுத்தோடும் ஆற்றின் அருகிலே எரிக்கும் வெயில் ரேன் நரகத்தைப்போல் தோன்றிய் அந்தக் கூடாரம் அவன் நினைவுக்கு வரும்.
இப்படி மாறி மாறி இன்பக்காட்சிகளும் துன்பத் தோற்றமும் தோன்றுமாயினும் பெரும்பாலும் அவளுடைய நோய் வலியும் மரண வேதனையும்தான் அடிக்கடி தோற்றமளிக்கும்.
ஆனால் கல்வியறிவில்லாத அங்க ஹீனனான ஜபாரக் மட்டும் உமாரின் நிலைமையை நன்கு உணர்ந்தவனாக இருந்ததால் இரவு நேரங்களில் எல்லாம் அவன் கூடவே உட்கார்ந்திருப்பான்.
தன் நண்பன் அருகிலே முடங்கிப் படுத்துக்கொண்டு அல்லது உட்கார்ந்து கொண்டு விளக்கு நாக்கு ஆடும்போதெல்லாம் உண்டாகும் நிழல் அசைவுகளைப் பார்த்துக்கொண்டே இருப்பான்.
ஆனால் கூடாரமடிப்பவரே நீங்கள் குடிக்கும் அந்தக் கோப்பை மது அது உங்களை அழுது கண்ணிர் விடச் செய்யும் ஆற்றல் இல்லாததாக இருக்கிறதே அழுது தீர்த்தால் அல்லவா துன்பம் ஆறும்?
கோப்பை மது முழுவதையும் குடித்து விட்டால் மாமூது அரசரின் தங்கச் சிங்காதனத்திலே இருந்து இந்தத் தரணியையே அரசாளலாம் தாவூதின் இதழ்கள் அசையப் பிறக்கும் இசையைக்காட்டிலும் மேலான இனிய சங்கீதத்தைக் கேட்கலாம்.
விண்மீன் வீட்டில் இருந்த ஆராய்ச்சியாளர்கள் தங்களுடைய புதிய கண்டுபிடிப்புடன் தினசரி மணிக்கணக்கை ஒப்பிட்டுப் பார்த்து மன நிறைவு பெற்றார்கள்.
மைமனுக்கும் இஸ்பிகாரிக்கும் மிகுந்த மகிழ்ச்சி நட்சத்திரங்களின் இருப்பிடத்தைக் கொண்டு நீர்க்கடிகாரத்தால் அளக்கப்படும் மணிக்கணக்கும் சூரியனுடைய நிழலின் மூலம் அளக்கப்படும் மணிக் கணக்கும் ஒன்றுக்கொன்று ஒத்து வந்தன.
வரப்போகின்ற நூற்றுக்கணக்கான ஆண்டுகளுக்கும் உலகம் உள்ள அளவும் ஓடுகின்ற காலத்திற்கும் ஓர் அளவு கருவியாகப் பயன்படும்படி இருக்க வேண்டும் நம்முடைய பஞ்சாங்கம் அதற்கு இது வரையில் நாம் செய்த ஆராய்ச்சிகள் போதாது.
மீண்டும் நாம் மனநிறைவு பெறுகிற வரையிலே தினந்தோறும் கால அளவுகளைக் கவனித்துக் குறித்துக்கொண்டு வர வேண்டும் என்று உமார் கூற மைமனும் அதை ஆதரித்தான்.
அதன்படியே அவர்கள் மீண்டும் ஒருவருடம் காலங்காட்டும் கருவிகளையும் காலம் அளக்கும் கருவிகளையும் பயன்படுத்தி ஆராய்ச்சிக்குறிப்புகள் எடுத்து முந்திய குறிப்புகளுடனும் திருத்தப்பட்ட நட்சத்திர அட்டவணையுடனும் ஒப்பிட்டுப் பார்த்துக்கொண்டு வந்தார்கள்.
விண்ணின் மீன்களை ஆராய்ச்சி செய்யும் இந்த மனிதர்கள் இடுகாட்டுப் புதைகுழியில் கிடக்கும் பிணங்களின் ஆவியோடு பேசியும் மத நம்பிக்கையற்றவர்களின் விஞ்ஞானக் கருவிகளைப் பயன்படுத்தியும் வருவதாக எதிர்ப் பிரசாரம் செய்து வந்த நிசாப்பூர் முல்லாக்களுக்கு இவர்கள் ஆராய்ச்சியின் வெற்றிச் செய்தி வதந்தி வடிவாகப்போய்ச் சேர்ந்தது.
அறிஞர் டோல்மியின் ஆராய்ச்சி முழுவதும் அவர் காலத்துக்கு முந்திய ஹிப்பார்க்கஸ் என்ற விஞ்ஞான மேதையின் ஞானத்தை அடிப்படையாக வைத்துச் செய்யப்பட்டவையே என்பதை உமார் உணர்ந்து கொண்டதால் அவனும் அறிஞர் டோலமியைப் போலவே ரோட்ஸ் தீவின் விஞ்ஞானப் பேராசிரியனின் புத்தகங்களிலே தன் கருத்தைச் செலுத்தி வருவது மட்டும் தெரிந்தது.
ஏதோ ஒரு புதிய விஷயத்தைக் கண்டுபிடிப்பதில் ஹிப்பார்க்கஸ் நூல்களைப் பயன்படுத்த உமார் முயற்சிக்கிறான் என்பதை மட்டும் அவர் யூகித்துக்கொண்டார்.
எல்லையில்லாது செல்லும் எண்களைப் பயன்படுத்தித் தீர்க்க வேண்டிய வளைவுகளைப்பற்றிய பிரச்சினைகளைக் கண்டுபிடிக்க முயற்சிக்கிறார் என்றுதான் எண்ணுகிறேன் என்று மைமன் சொன்னான்.
அந்த சீரோவுக்கு அப்பால் எத்தனை பெரிய பெரிய எண்கள் எல்லாம் இருக்கின்றன இஸ்பிகாரிக்கோ இது ஏதோ பெரிய நம்ப முடியாத விஷயமாகவும் மாயவித்தை போலவும் தோன்றியது.
இந்தப் பூமிக்கு அப்பால் ஏதாவது ஒரு பொருளை நிறுத்தி விட்டால் அதைக் கொண்டு இந்தப்பூமியை இடம் மாற்றி விடலாம் அல்லது நகர்த்தி விடலாம் என்று கண்டு பிடித்தான்.
இப்படிப்பட்ட கற்பனையில் ஈடுபட்டிருந்த அவன் ஒரு போர் நடந்து கொண்டிருந்த சமயத்தில் ஒரு சாதாரணச் சிப்பாயால் கொல்லப் பட்டான்.
அவனுடைய அமீர்கள் தங்களுக்குள்ளேயே அந்தத் தேசங்களைச் சிறு சிறு பகுதிகளாகப் பிரித்துக் கொண்டு ஒருவரோடொருவர் பொருதி அந்த சாம்ராஜ்யத்தைச் சின்னாபின்னமாக்கிக் கெடுத்தார்கள்.
ஒன்றுமில்லாத சைபருக்கப்பால் பெரிய பெரிய எண்கள் இருப்பதாக உமார் சொல்லுகிறாரே அவரே அந்த எண்களைப் பயன்படுத்திக் கணக்குகள் செய்கிறாரே என்று மைமன் விளக்கினான்.
பெரிய முல்லாக்களின் காதிலே இந்த விஷயம் எட்டிவிடாமல் அல்லாதான் அருள் புரிய வேண்டும் என்று கூறிவிட்டுப் போன இஸ்பிகாரி தன் உதவியாளர் குறுக்கே வந்ததுமே உண்மையின் அத்தாட்சி மறுபடியும் குடிமயக்கத்தில் ஆழ்ந்து விட்டது நட்சத்திரங்களின் மத்தியிலே ஒரு வளைவிலே ஏறிச் சென்று செத்துக் கிடக்கும் எண்களின் ஆவிகளை ஆட்சி செலுத்துகிறார் ஆசிரியர் உமார் என்று கூறினான்.
இத்துடன் ஆண்டுகளின் அட்டவணையொன்றும் தயாரித்துப் பஞ்சாங்கத்தைப் பூர்த்தி செய்து இவர்களுடைய முடிவுக்காக ஆவலுடன் காத்துக் கொண்டிருக்கும் நிசாம் அல் முல்க் அவர்களிடம் சமர்ப்பிக்கத் தயாரானார்கள்.
நிசாப்பூர்க் கோட்டையிலே யிருந்த உலக அமைப்பாளர் ஆகிய நிசாம் அல் முல்க் அவர்களின் திருமுன் தங்கள் புதிய பஞ்சாங்கத்தைச் சேர்ப்பதற்கு பாக்தாத் கணிதப் பேராசிரியர் மைமன் அவர்களும் உர்கண்டு ஆராய்ச்சிக் கழகத்துப் பேராசிரியர் முசாபர் அல் இஸ்பிகாரி அவர்களும் தங்களுடைய பட்டங்களுக்குத் தகுந்த அரசியல் உடையலங்காரத்துடன் சென்றார்கள்.
தங்க முலாம் பூசிய எழுத்துக்களால் மினுமினுக்கும் பஞ்சாங்கப் பிரதி யொன்றைப் பறக்கும் நாகப் படம் பின்னப்பட்ட பட்டுத் துணிப் பைக்குள்ளே வைத்து நிசாம் அவர்களிடம் கொடுத்தார்கள்.
கீழ் நாடுகளுக்கும் மேல்நாடுகளுக்கும் தலைவரான எம் பேரரசரே தங்களுடைய திருக் கட்டளையின் படி தங்கள் பணியாளர்கள் காலத்தை அளந்து விட்டார்கள்.
இதுவரை உலகத்திலே கணிக்கப்பட்டு வந்த பஞ்சாங்கங்கள் எல்லாம் பிழையுடையன என்றும் தங்களுடைய சீரிய ஆட்சியிலே நிலைநிறுத்தப் படுகின்ற இந்தப் பஞ்சாங்கம் ஒன்றே சரியானதென்றும் நிலை நிறுத்தப் பெற்றது அளவற்ற அருளாளரான அல்லா உலகத்திலே மனித இனத்தை உலவ விடும் எல்லையில்லாத காலம் வரையிலே என்றென்றும் சரியான அளவினைக் காண்பிக்கும் இந்தப் புதிய பஞ்சாங்கத்தை தங்கள் திருவுளத்தின் பெரு விருப்பத்திற்கிணங்கத் தயாரிக்கப்பட்ட இந்தச் சரியான அளவு முறையை வழக்காற்றில் கொண்டு வரக்கூடிய உரிமையுடைய தங்கள் திருமுன் படைக்கிறேன் என்று கூறி நிசாம் அல் முல்க் அவர்கள் சுல்தான் மாலிக்ஷா அவர்களின் கைகளிலே அதை அளித்தார்.
பஞ்சாங்கம் அவருடைய புரியும் தன்மைக்கு அப்பாற்பட்ட விஷயமாக இருந்தாலும் அதைச் சுற்றிக் கொண்டு வந்த பட்டுத் துணியில் பின்னப்பட்டிருந்த பறக்கும் பாம்பின் அழகிய உருவம் அவரைப் பெரிதும் கவர்ந்தது.
மேலும் விண்ணின் குறிகளை விளக்கும் ஆற்றல் படைத்த உமார் கயாம் தயாரித்த இந்தப் பஞ்சாங்கம் அவருடைய தொடர்ந்த ஆட்சியை அதிர்ஷ்டமுடைய தாக்கும் என்ற நம்பிக்கை அவருக்கிருந்தது.
விண்மீண் வீட்டிலே ஆராய்ச்சி செய்த கல்வி வல்ல மேதைகளுக்குச் சிறப்புப் பட்டங்களும் பொற்கிழிகளும் கொடுக்க ஏற்பாடு செய்யுங்கள்.
என்னுடைய அரசவை வான நூல் அறிஞருக்குக் குன்றின் மேல் உள்ள காசர் குச்சிக் என்ற சிறிய அரண்மனையை வெகுமதியாகக் கொடுங்கள் என்று சுல்தான் ஆணையிட்டார்.
அவருடைய பெருங் கொடையளிப்புக்கு வியந்து அதை நிறைவேற்றுவதற்கு அடையாளமாகத் தலை குனிந்து நிசாம் சுல்தான் மாலிக்ஷா காதில் விழும்படியான குரலில் பணிவுடன் வரும் இளவேனிற் காலத்திலே கதிரவன் பூமத்திய ரேகைக் கோட்டிலே செல்லும் சரியான நாள் வருகிறது.
அன்று மாலையுடன் பழைய பஞ்சாங்க வழக்கு நிறுத்தப் பட்டு புதிய சகாப்தத்தின் ஆரம்ப விழா நடத்தப் படுவதற்கும் புதிய சகாப்தத்திற்குத் தங்கள் பெயரால் ஜல்லாலியன் சகாப்தம் என்ற பெயர் வைப்பதற்கும் தங்கள் பேராணைக்குக் காத்திருக்கிறேன் என்று நிசாம் கூறினார்.
அந்த இளவேனிற் காலத்தில் சூரியன் பூமத்தியரேகைக் கோட்டில் பவனி வரும் அந்த நாளில் இரவும் பகலும் சரிசமமாக இருக்கும் அந்த நாள் மாலையில் தன்னுடைய பிரபுக்கள் புடைசூழ அரண்மனைக் கோட்டைக் கோபுரத்தின் உச்சியிலே சுல்தான் மாலிக்ஷா ஏறி நின்றார்.
வீட்டில் மேல்மொட்டை மாடிகளிலேயும் வெளி வராந்தாக்களிலேயும் நிசாப்பூர் மக்கள் இரத்தினக் கம்பளங்கள் விரித்துத் திருவிளக்குகள் ஏற்றி வைத்திருந்தார்கள்.
வீதியின் வழியாக அரசாங்க அறிவிப்பாளர்கள் புதிய சகாப்தத்தின் முதல் நாளின் முதல் மணி தொடங்கி விட்டது என்று கூவிக் கொண்டு சென்றார்கள்.
அவர்கள் கவனம் முல்லாவிடம் ஈடுபடும் முன்னாலே காணுங்கள் காணுங்கள் உலகத்தின் தலைவரே பேரரசே வெற்றி வீரரே தங்கள் சகாப்தம் தொடங்கி விட்டது என்று கூவினான்.
வீதிகளிலே சேர்ந்து பாடிக் கொண்டு போகும் கூட்டத்தினரின் பாட்டொலியும் அரண்மனையின் சபா மண்டபத்திலே பேரிகைகளின் ஒலியும் எழுந்தன.
மங்கலான அந்த அரைகுறை வெளிச்சத்திலே நீர்க் கடிகாரம் ஒன்று புதிய சகாப்தத்தின் மணிக் கணக்குகளை எடுத்துக் கொண்டிருப்பதைக் கண்டான்.
விகடன் ஜபாரக் அவனை எங்கும் தேடி விட்டு இங்கே வந்த பொழுது விண்மீன் வீட்டிலே ஆராய்ச்சிக் கூடத்திலே விளக்கேற்றி வைத்துக் கொண்டு மேசையிலே வேலை செய்து கொண்டிருந்தான்.
தனியாக இருக்கும் சமயத்தில் அமைதியான சூழ்நிலையில் உமார் மகிழ்ச்சியாக இருந்ததே கிடையாது என்பது அவனுக்குத் தெரியும் விகடனுக்கு அரண்மனைக்குச் செல்ல வேண்டுமென்று இருந்தாலும் உமாரை உத்தேசித்து அங்கேயே தங்கிவிட்டான்.
தன்னுடைய இறுக்கிக் கொண்டிருக்கும் அரசாங்க உடையைக் களையவேண்டுமென்ற எண்ணமே இல்லாமல் உமார் மேல் நோக்கிப் போகும் படிக் கட்டுகளிலே ஏறினான்.
பைத்தியத்தில் உமார் என்ன செய்வானோ என்று எண்ணிப் பயந்து இருட்டிலே தட்டி முட்டிக் கொண்டு படிகளின் வழியாகக் கீழே இறங்கிப்போக ஆரம்பித்தான்.
அந்தப் போரிலே தோற்றுப்போய் பிடிபட்ட அடிமைகளை நிசாப்பூர் அங்காடிச் சந்தையில் அடிமை ஏலம் போடும் கம்பத்தின் அருகில் அடிமை வியாபாரி ஒருவன் ஏலம் போட்டுக் கொண்டிருந்தான்.
அவன் குரலில் ஒருவேகம் சிறகடித்தது மானை விலைகூறும் திறமை அது பிரபுக்களும் வியாபாரிகளும் கனவான்களும் தனவான்களும் உழவர்களும் குடிமக்களும் தங்களுக்குத் தேவையான எடுபிடி வேலைகளுக்காக அடிமைகளையும் ஆசைக்கிளிகளைத் தேடும் பருவமான்களைப் பிடிக்கக் கோமான்களும் ஏலம் எடுக்க அங்கே வந்து கூடினார்கள்.
கூட்டம் நெருக்கியடித்துக் கொண்டு கூடியிருந்ததால் ஏலம்போடும் கம்பத்தின் அருகிலே இடம் ஒதுக்குவது அந்த அடிமை வியாபாரிக்குக் கஷ்டமாக இருந்தது.
இன்னும் போர்க்களத்திலிருந்து வழியில் வந்து கொண்டிருக்கும் அடிமைகள் வந்து சேர்வதற்கு முன்னால் கையிருப்பை விற்றுத்தீரவேண்டிய நிலைமையும் இருந்தது.
இந்தக் கிரேக்கச் சிறுவனைக் காவலுக்கு வைத்துக் கொள்ளலாமென்றால் ஈட்டியைத் தூக்கக்கூடிய பலம்கூட இருக்காது போலிருக்கிறதே சரி பரவாயில்லை பனிரெண்டு பொன்கள் என்றான் மற்றொரு வியாபாரி.
அடிமைகள் வரிசையிலே உட்கார்ந்திருந்த கொலுசு அணிந்திருந்த அபிசீனியாக்காரி பக்கத்தில் இருந்த பெண்ணிடம் தாங்களும் மிகக் குறைந்த விலைக்கே விற்கப்படக் கூடும் என்று கூறினாள்.
ஒரு தடவை சய்யித் என்பவர் என்னை முந்நூறு பொன் கொடுத்து வாங்கினார் என்றாள் அவள் அம்மா தாயே அது நீ என்னைப் போல் சிறுமியாக இருந்த காலத்தில் இருந்திருக்கலாம் என்று அந்தச் சிறுமி கூறினாள்.
பேரீச்சம் பழ வியாபாரம் செய்தாலும் இப்படிக் கருமிகளாக இருக்க மாட்டார்கள் என்று அபிசீனியாக்காரி கூறிவிட்டு நூறு பொன்னுக்குக்கூட நீ விலைபோக மாட்டாய் என்றாள் கேலியாக.
எவனாவது ரொட்டிக் கடைக்காரன் அவளை ஏலத்துக்கு எடுத்து அவளைத் தினசரி ரொட்டி அவிக்கச் சொல்லியும் கடினமான வேலைகளைக் கொடுத்தும் கஷ்டப்படுத்தி விட்டு அதன் பிறகும் தன் ஆசைக்கிழத்தியாகவும் வைத்துக்கொள்ள நேர்ந்தால்.... அவளுக்கு வருத்தமாக இருந்தது.
அரசரின் வானநூல் ஆராய்ச்சியாளராகிய நம் உமார்தான் அயீஷா அவனைக் கண்டதும் அவன் மிகுந்த அதிகாரமுள்ள அரசாங்கத்து உத்தியோகஸ்தன் என்று எண்ணினாள்.
ஆனால் அயீஷாவோ அவன் கைக்குக் கீழே குனிந்து திடீரென்று பாய்ந்து வழியில் இருந்த மனிதர்களை விலக்கிக்கொண்டு மருண்டோடும் மான்போல விரைந்தோடி அந்தக் குதிரை வீரனின் அருகிலே சென்று அவனுடைய குதிரைச் சேணத்தைப் பிடித்துக் கொண்டாள்.
அவனுக்கு பத்தாண்டுகளுக்கு முன் இறந்த தன் ஆசைக் காதலி யாஸ்மியின் நினைவு வந்தது அந்தக் கருவிழிகளில் தன்னுடைய யாஸ்மியின் விழிகளைக் கண்டான்.
பிறகு உமாருக்குச் சலாம் இட்டு குவாஜா அவர்களே தவறாக எடுத்துக்கொள்ளாதீர்கள் இந்தச் சிறுக்கியின் குணம் அப்படி என்றான் ஒருவிதத் தாழ்மையோடு.
அயீஷா இன்னும் குதிரைச் சேணத்தை விடாமல் பிடித்த பிடியாக நின்று தன் வழுவழு கன்னத்தை உமாரின் முழங்காலிலே தேய்த்துச் சாய்த்துக் கொண்டிருந்தாள்.
அல்லாவின் திருவருளில் அழியாத நம்பிக்கை கொண்டவர்களே அழகில் ஒப்பும் உயர்வுமற்ற இந்த இளம் பருவப் பெண்ணுக்கு நூறு பொன்தான் விலையா?
மின்னல் கொடி போன்ற இடையும் புள்ளிமான்போல் மருண்டு நிற்க இந்தப்புது மானின் அள்ளும் பார்வையையும் குயில் போன்ற குரலும் புல்புல் பாடகி போன்ற இசை நுட்பம் கொண்டு துன்பம் நேர்கையில் பூங்கொடியான அவளுக்கு நூறு பொன்தான் பெறுமதியா என்று நீதிபதியிடம் நியாயம் கேட்பவன் போலப் பொதுமக்களை நோக்கிக் கேட்டான்.
நெடுநேரம் அங்கே நிற்கவும் ஏலம் கேட்டுக் கொண்டிருக்கவும் விரும்பாத உமார் கயாம் சரி இரு நூறு பொன் தருகிறேன் பிறகு என் வீட்டிலே வந்து வாங்கிக் கொள்.
மத நம்பிக்கையுள்ள மக்களே நம்முடைய அரும் பெரும் தலைவரான இந்த கனவானுக்கு எவ்வளவு தாராள மனப்பான்மை எத்தனை தேர்ச்சி எவ்வளவு கலை ஞானம் மிகுந்தவர் என்று பார்த்தீர்களா?
என்று இழுத்தவன் மீண்டும் கூட இருபது பொன் கொடுத்தால் மசூதிக்கு ஐந்து பொன்னும் மீதிப் பதினைந்து பொன் எனக்கு ஏதாவது சில்லறைச் செலவுக்கும் பயன்படும்.
உமார் இவனுடைய பேச்சுக்கெல்லாம் காது கொடுக்காமல் தன் பின்னால் வேறொரு குதிரையில் தொடர்ந்து வந்த வேலைக்காரனைக் கீழே இறங்கச் சொன்னான்.
குதிரைகள் நடக்கத் தொடங்கிய பொழுது பெருமிதத்துடன் திரும்பி அந்தக் கால் கொலுசு போட்ட அபிசீனியாக் காரியைப் பார்த்துக் கொண்டே சென்றாள் அயீஷா.
குழைவுடன் தன் பவழ உதடுகளிலே ஒரு சிறு குறுநகையைத் தவழவிட்டபடி அவள் நன்றியுள்ள நாயொன்று தன் தலைவனைப் பார்க்கும் வாஞ்சையுள்ள பார்வையுடன் கொஞ்சலாக உமாரை நோக்கி ஐயா தங்கள் கருணையைப் பெறுவதற்காகப் பொய் கூறினேன்.
அதைக் கண்டு அழகி அயீஷாவின் மனம் ஆயிரம் முறை நன்றி கூறிக்கொண்டிருந்தது நிசாப்பூரிலிருந்து இரண்டு நாள் பயணம் செல்ல வேண்டிய தூரத்திலே குன்றுப் பிரதேசத்திலே காசர் குச்சிக் அரண்மனை யிருந்தது.
அயீஷா அங்கு வந்ததற்கப்புறம் தனிப் பறவையான தன்னிடம் தன்னை விலைக்கு வாங்கிய நாள் முதல் இன்று வரை தன்னுடன் ஒருநாள் கூட இன்பம் அனுபவிக்க வரவில்லையே என்று வியப்பாயிருந்தது அதன் காரணமும் அவளுக்குப் புரியவில்லை ஆனால் பிறகு பரம்பரை வழக்கப்படி ஒரு மாதம் கடந்த பிறகு அவன் தன்னை அணுகலாமென்று எண்ணி மனத்தை சமாதானப்படுத்திக் கொண்டாள்.
அந்தக் காலத்தில் அந்தப் பகுதியில் ஒரு அடிமைப் பெண்ணைக் கூடுவதற்குச் சில மதச் சடங்குகள் செய்து ஒரு மாதத்திற்குப் பிறகே கூடுவது வழக்கமாயிருந்தது.
ஆனால் படைவீரர்கள் தங்களிடம் பிடிபடும் பெண்களை அவ்வப்பொழுதே அனுபவித்துப் போரினால் எற்பட்ட இரத்தக் கொதிப்பைத் தணித்துக் கொள்வதும் உண்டு.
ஒரு மாதம் வரையில் அவர்களால் காதல் வேகம் தாங்கமுடியாது வைதிக நம்பிக்கையுடையவர்கள் மட்டும் ஒரு மாதம் சென்ற பிறகே அந்தப் பெண்களோடு சேருவார்கள்.
முதன் முதலிலே அரண்மனை முழுதும் சுற்றிப்பார்த்த அயீஷா அங்கு தன்னைப்போல் வேறு பெண்கள் யாருமே இல்லை என்று தெரிந்து கொண்டு சந்தோஷப்பட்டாள்.
மேலும் அவர் ஏற்கெனவே திருமணம் செய்து ஒரு பெண்ணைக் கூட்டிக்கொண்டு வரும்பொழுது அவள் வழியிலேயே கொள்ளை நோயால் இறந்து போய்விட்டாள் என்றும் சில சமயங்களில் ஆட்டக்காரிகளான பொது மகளிர் சிலரைக் கூட்டிக் கொண்டு வருவார்.
உண்மையில் அவர் தன்மீது கருணை வைத்தே தன்னை விலைக்கு வாங்கினாராகையால் அந்த ஆடல் மங்கையரின் கதி தனக்கு வராதென்று மனத்தைச் சமாதானப்படுத்திக் கொண்டாள்.
ஆயீஷா அங்கே சென்று பட்டு மெத்தை தைத்த நாற்காலிகளிலே உட்கார்ந்தும் உல்லாசமாக ராணிபோல சாய்ந்து கொண்டும் மனசுக்குப் பிடித்த இனிப்புப் பலகாரங்களைத் தின்றுகொண்டும் வேடிக்கையாக நீருற்றின் நீர்ச் சிதறல்களைக் கவனித்துக் கொண்டும் ஆசைப் பெருமூச்சோடு தன் நகங்களுக்கு மருதோன்றிச்சாயம் பூசிக்கொண்டும் தன்னுடைய பொழுதைக் கழித்து வந்தாள்.